На основу члана 94. став 6. Закона о превозу путника у друмском саобраћају („Службени гласник РС“, број 68/2015, 41/2018, 44/2018 – др. закон, 83/2018, 31/2019и 9/2020), и члана 29. Одлуке о такси превозу путника и лимо сервиса на територији Општине Владичин Хан („Службени гласник Града Врања“, број 22/2019), члана 70. Статута Општине Владичин Хан („Службени гласник Града Врања“, број 4/2019), члана 73. Пословника Општинског већа(„Службени гласник Града Врања“, број 31/2020), Општинско веће Општине Владичин Хан на седници одржаној дана 29.11.2022. године, донело је

**Одлуку о измени одлуке о цени такси превоза путника**

**на територији Општине Владичин Хан**

**Члан 1.**

Члан 3. Одлуке о цени такси превоза путника на територији општине Владичин Хан („Службени Гласник Града Врања“ број 25/2019) мења се и гласи:

„Такси превозници на територији Општине Владичин Хан у обавези су да услугу такси превоза наплаћују у складу са ценом такси превоза путника из ове одлуке и то:

|  |  |  |  |
| --- | --- | --- | --- |
| Тарифа | Старт(дин) | Пређени километар(дин/км) | Минут чекања |
| I | 170 | 80 | 11,6 дин/минили 700 дин/час |
| II | 170 | 90 | 11,6 дин/минили 700 дин/час |
| III | 170 | 110 | 11,6 дин/минили 700 дин/час |

Тарифа I – примењује се радним данима у времену од 06,00 -22,00 часова

Тарифа II– примењује се радним данима у времену од 22,00 -06,00 часова,

Тарифа III–примењује се нерадним данима и за време државних празника.

Услуге доласка на адресу по позиву и превоз пртљага по комаду урачунате су у цену такси превоза путника по тарифама из овог члана и посебно се не наплаћују.

Такси превозници су у обавези да у року од 90 дана од дана ступања на снагу ове одлуке, баждаре своје таксиметре, односно ускладе са овом одлуком“.

**Члан 2.**

Ова Одлука ступа на снагу осмог дана од дана објављивања у „Службеном гласнику Града Врања“.

**ОПШТИНСКО ВЕЋЕ**

**ОПШТИНЕ ВЛАДИЧИН ХАН**

**БРОЈ: 06-113/4/22-III**

 **ЗАМЕНИК ПРЕДСЕДНИКА,**

**Владимир Костић**